《珍珠帘 归海上作》
清代·庄棫

熏风乍引齐纨扇，绕空阶、曲曲阑干行遍。香袅画帘深，又簟纹初展。

倚枕支颐情缱绻，浑不觉、梦儿萦转。流眄，任寂寞闲庭、落红成片。

谁遣茧纸敲窗，似人来几案、乱翻书卷。蓦地起相寻，见白云天远。

芳草满川梅雨后，只望断、江南何限。凄惋，对茶鼎沉沉、闲煎绿荈。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。